Torshov skole

Torshov skole var en statlig spesialskole for elever med lærevansker. Skolen ble etablert i 1878 av Johan Anton Lippestad som Anstalten for aandelig abnorme Piger og kort tid etter som Institutt for aandelig abnorme piger Thorshaug. I 1877 var Johan Anton Lippestad med å etablere Skolen for åndssvage børn sammen med Hans Hansen. Denne ble et krav at skolen måtte være kjønsdelt, dermed etablerte Lippestad en skole for piker på Thorshov. Skolen fikk statstilskudd fra starten, og fra 1. juli 1889 tok staten over driften. I 1892 ble navnet endret til Torshaug offentlige aandssvageskole. I 1908 ble skolen lagt om for både gutter og jenter.

Navnet var Torshov offentlige skole for åndssvake fra 1925 til 1951, Torshov offentlige skole for evneveike fra 1951, og Torshov skole fra 1976. I 1992 ble skolen lagt ned og deler av tilbudene videreført ved Torshov kompetansesenter. 

Johan Anton Lippestad var en pionér innen undervisning for barn med lærevansker. I 1904 ble han den første direktøren for det statlige abnormskolevesenet.Utdjupande artikkel om Johan Lippestad på snl.no Lippestad tok med seg alle sine søsken fra Leppestad i Østfold til skolen på Thorshov. Blant disse var Carl Thorvald Lippestad og Emma Hjorth som begge arbeidet videre for vanskeligstilte barn, og etablerte institusjoner for elever ansett som "ikke dannelsesdyktige". Miljøet ved skolen hadde anerkjennelse inn i nordiske fagkretser.Utdjupande artikkel om Emma Hjort på snl.no 

Skolens bygninger har per 2021 nær uendret fasade, og brukes til barnehage.

 Torshovkorpset 
mini|Thorshovkorpset 2010
I 1971 ble Torshovkorpset etablert som skolekorps. Korpset ble ikke lagt ned med skolen, og har siden vokst til en markant institusjon i Oslo. 

 Styrere 
1878-1904: Johan Anton Lippestad
1904-1915: Nils Jørgensen
1915-1916: Jon Grue (fungerte aldri i stillingen på grunn av sjukdom)
1915-1933: Morten Udgaard
1933-1939: Samson Eik
1939-?: Lauritz Sølvberg

Referanser

Kilder
Sølvberg, Lauritz: Johan Anton Lippestad og hans verk. Et bidrag til åndssvakeskolens historie i Norge gjennom 100 år. Oslo 1945.
Sigvald Løkeland: Statens spesialskoler 1825-1992 , konsept 1.11.2008, skolenettet.no

Kategori:Torshov
Kategori:Tidligere offentlige skoler i Oslo
Kategori:Utdanningsinstitusjoner etablert i 1878
Kategori:1878 i Norge
Kategori:Utdanningsinstitusjoner nedlagt i 1992
Kategori:Spesialskoler i Oslo
Kategori:Skoler i bydel Sagene